Regjie di Carlo Della Vedova e Luca Peresson
Cooperative di Informazion Furlane/Entract Multimedia
Betacam 25 min.
1999
Colonia Caroya e je une citât fate sù ae fin dal 800 di cualchi desene di fameis furlanis emigradis in Argjentine. Tantis a son lis resons che a rindin interessante cheste realtât: l’ûs de lenghe furlane, la rielaborazion dai modei de tiere di divignince che o cjatìn te agriculture, te architeture e intal mont de informazion. Par mês si son fats “incuintris” par mieç di Radio ComuniCar di Colonia Caroya e doprant la rêt internet, rivant cussì a comunicâ cun dut de distance. Cussì si è podût meti adun dut ce che al coventave pes ripresis, lis intervistis, la organizazion di une troupe “miscliçade” e realizâ il documentari
Farcadice al è un progjet audiovisîf su la memorie de emigrazion furlane metût adun in colaborazion cu la Regjon Friûl Vignesie Julie. Al conte cinc realtâts, cinc musis diviersis di un secul di migrants: Colonia Caroya in Argjentine, Charleroi in Belgjiche, Umkomaas in Sud Afriche, Toronto in Canadà e il Friûl in Italie. I documentaris a son realizâts come diaris di viaç e a rapresentin une testemoneance impuartante che e met dongje la storie contade dai protagoniscj cu la documentazion storiche di fotos e di filmâts, vâl a dî ponts di viste paralêi e dut câs simultanis. Nol è un che al conte e nancje une vôs fûr cjamp: a contâ a son lis personis te lôr lenghe tradizionâl (il furlan) ma miscliçade, contaminade di agns di contats. Un lengaç, ancje fisic, che al puarte daûr i segns de storie e dai lûcs, une mape de vite e des esperiencis di chestis personis. Un viaç tal spazi e tal timp ae scuvierte dai dissendents di emigrants ancjemò une vore leâts ae lôr divignince.
Prin premio ae Mostre dal Cine Furlan 1999, Sezion no-fiction
Progjet e regjie: Carlo Della Vedova e Luca Peresson
Assistent ae regjie: Claudio Roja
Senegjadure: Toni Buian e Luca Peresson
Diretôr de fotografie: Carlo Della Vedova
Montaç: Carlo Della Vedova e Luca Peresson
Musichis: Lauret, Prosdocimo, Carrizo;
Produzion: Cooperative di Informazion Furlane/Entract Multimedia in colaborazion cun Radio FM ComuniCar (Colonia Caroya)
Par viodilu
http://www.entract.it/project/progetto-farcadice/
Distribuzion
Entract Multimedia
entract@entract.it
fur_Latn fur_Latn bam_Latn unk fur_Latn fur_Latn fur_Latn fur_Latn fur_Latn vec_Latn fur_Latn vec_Latn oci_Latn fur_Latn fur_Latn zho_Hans fur_Latn ast_Latn eng_Latn